Ljubljana, 17. maj 2018

**ZAPISNIK**

**14. seje UPRAVNEGA ODBORA (UO) Sekcije refleksoterapevtov (RFT), ki je potekala 16. maja 2018 ob 14.00 uri na GZS, Dimičeva 13, Ljubljana, v steklenjaku v petem nadstropju, na GZS Dimičeva 13, Ljubljana**

**Prisotni:**

**Člani UO Sekcije refleksoterapevtov:** Nada Tomazin Dokl, Pavla Zupančič

**Sklep št. 1:**

**Ugotovi se, da je UO sklepčen.**

**DNEVNI RED:**

1. *Sprememba PS in KAT Refleksoterapevt CPI, g.Košorok)*
2. *Pregled zapisnika 13.seje in realizacija sklepov*
3. *Poročilo o nastopu na sejmu MEDICAL Gornja Radgona*
4. *RiEN AGM dopis in glasovnica*
5. *Sprememba Pravilnika PTZ o skupnih nastopanjih na sejmih*
6. *Predstavitev sistemskih strokovnih kvalifikacij (12.seja UO PTZ, g.Dekleva, Združenje za razvoj znanja Slovenije)*
7. *ANALIZA realizacij strokovnih srečanj ob 20 letnici delovanja sekcije*
8. *Razno (\*ažuriranje seznamov za pošiljanje vabil za dogodke sekcije, \*načrt za pridobivanje novih članov ob doseženi kritični masi članstva, \*F 3.ŽO, \*Projekt Slovenija bere)*

**Ad 1: Sprememba PS in KAT Refleksoterapevt, CPI, g.Košorok**

S spremembo zakonodaje oz. Pravilnika o spremembah Pravilnika o opredelitvi zdravilskih sistemov in zdravilskih metod ter o postopku evidentiranja, priznavanja in nadzora zdravilskih sistemov in zdravilskih metod, ki se uvajajo v zdravilsko dejavnost, v katerem so bile določene zdravilske metode črtane, se za refleksoterapijo ne zahteva pridobitve zdravilske licence.

Posledično s 4. Januarjem 2018 velja uredba, da refleksoterapija spada pod SKD 96.040, Druge storitve za nego telesa, ni izobrazbenih pogojev (kot kozmetiki). Po novem bi se naj priključili Sekciji kozmetikov na Obrtni zbornici.

CPI predlaga revizijo KATALOGA: srednja strokovna izobrazba ostane – srednja zdravstvena, gimnazija, po starem V.stopnja (NE zavzema poklicne šole). Dejavnost ne spada pod zdravilstvo. Ni več regulacije pod MZ.

Potrebno je kontaktirati Sekcijo kozmetikov na Obrtni zbornici glede pridobitve mnenja s strani MZ o spremembah posledično glede na spremembo zakonodaje. Potrebujemo tudi stališče MZ glede NPK refleksoterapevt/ka posledično glede na spremembo Pravilnika.

**Sklep št. 2:**

**Pridobi se mnenje Sekcije kozmetikov in MZ glede sprememb zakonodaje posledično za NPK refleksoterapevt/ka, s tem statusa poklica in akterjev te dejavnosti.**

**Ad 2: Pregled zapisnika 13.seje in realizacija sklepov**

**Sklep št.3:**

**Sprejme se zapisnik 13.seje z dne 7.marca 2018.**

**Ad 3/: Poročilo o nastopu na sejmu MEDICAL Gornja Radgona**

Sekcija refleksoterapevtov je tudi letos nastopila na sejmu Medical, predstavnici Pavla Zupančič in Nada Tomazin Dokl sta izvedli delavnice na odprtem odru in na sejemskem prostoru izvajali demonstracijo metode s pojasnili in odgovori na vprašanja mimoidočih. Sejem je izrazito ciljno usmerjen in temu primerna je publika. Tokrat smo bili tam zadnjič, saj PTZ nima namena naših nastopov financirati. Sprejeta je bila v tem smislu sprememba Pravilnika o financiranju nastopanja na sejmih. Prispevek stroška prostora za nastop tam je plačala sekcija, medtem ko sta predstavnici plačali bivanje, potne stroške in celodnevno prehrano.

**Sklep št.4:**

**Sprejme se poročilo o nastopu na sejmu MEDICAL v Gornji Radgoni.**

**Ad 4: RiEN AGM in glasovnica**

Pregledamo dokumentacijo poslano s strani RiEN in sprejmemo odločitve.

**Sklep št.4:**

**Izpolni se glasovnica in sicer: glasujemo za statut, ostanemo člani RiEN, letos ne bo predstavnika na AGM na Portugalskem, pripravimo OPRAVIČILO, seznanjeni smo s spremembami.**

**Ad 5: Sprememba Pravilnika PTZ o skupnem nastopanju na sejmih**

Sprememba se nanaša na ukinitev sofinanciranja skupnega nastopanja na sejmih.

**Sklep št.5:**

**UO sekcije je seznanjen s spremembo Pravilnika PTZ o skupnem nastopanju na sejmih (Medical, F 3.ŽO, MOS Celje).**

**Ad 6: Predstavitev sistemskih strokovnih kvalifikacij (12.seja UO PTZ, g.Dekleva, Združenje za razvoj znanja Slovenije)**

**Sklep št.6:**

**UO sekcije je seznanjen z vsebino sistemskih strokovnih kvalifikacij Združenja za razvoj znanja Slovenije, kar je predstavil g.Dekleva.**

**Ad 7: Analiza izvedb strokovnih srečanj ob 20 letnici delovanja sekcije**

Glede na osip članstva, posledično tudi zaradi spremembe zakonodaje in neučinkovitega strokovnega soportiranja, neuspešnosti napram inštitucijam, ugotavljamo trenutno stanje možnosti delovanja z upoštevanjem mnenj nekaterih članov:

* **PTZ nam ne more nuditi servisiranja in administrativne podpore zaradi nepokrivanja stroškov delovanja**
* Ponujene so nam nepraktične, za nas manj uporabne storitve
* Izobraževanja so plačljiva, teme prilagojene večinskemu delu članstva
* Komercialna naravnanost združenja nam onemogoča izvedbo najpomembnejšega dogodka sekcije: strokovnega srečanja, saj je DVORANA PLAČLJIVA
* Izvedba dogodka se zaračuna
* SEZNAM VABIL je kar nekaj?! – nihče ga ni ažuriral
* Prvotna ideja o 4urnem servisiranju se je spremenila v nič SERVISIRANJA
* Tehnična podpora šepa: tehniki niso usposobili pripomočkov za uporabo obeh kamer
* Vsako leto problem PREZRAČEVANJA/GRETJA
* DONATORJI so izključno naši znanci in stranke
* **ODZIV** je bil slabši od pričakovanega, tako da se stroški niso pokrili
* **20letnica delovanja** je častitljiv jubilej, ki smo ga skušali dostojno obeležiti
* Zapisnike pišemo sami
* Ni nikogar, ki bi ažuriral spletno stran
* Nimamo možnosti uporabe podatkov članstva, ker nismo domicilni?!
* Obveščenost ni ažurna, nimamo svoje strokovne sodelavke

**Sklep št.6:**

**V letu 2018 ne bomo izvedli STROKOVNEGA SREČANJA zaradi različnih razlogov, predvsem finančne narave. Ideja o obeleženju 21.rojstnega dneva sekcije ni v realizaciji iz enakega razloga.**

**UO je sprejel zaključke analize strokovnih srečanj in delovanja sekcije. Ponosni smo lahko na doslej opravljeno delo.**

**Ad 8: Razno**

* G.Kožarjeva pošlje seznam članov (varovanje podatkov?!)
* Pripravi se načrt pridobivanja novih članov
* Na F 3.ŽO letos ne bomo sodelovali, ni sofinanciranja
* Projekt Slovenija bere – smo seznanjeni

Seja je bila zaključena ob 17.05h.

Naslednja seja bo predvidoma v sredo, 10.10.2018 ob 15.00 uri.

Zapisala: Predsednica sekcije RFT:

Nada Tomazin Dokl, l.r. Nada Tomazin Dokl